ઈસ્લામાબાદ- આ ભારત નહીં પાકિસ્તાન છે. અહીં આ વખતે ચૂંટણીમાં મતદાન પછી એ પ્રશ્ન પુછવામાં આવશે કે, ચૂંટણીમાં તમે કોને મત આપ્યો તો પ્રશ્ન પુછનારાએ જેલમાં જવું પડી શકે છે. અને અાર્થિક દંડ પણ કરવામાં આવી શકે છે. પ્રથમ નજરે આ પ્રશ્ન ઘણો નાનો અને સરળ જણાઈ રહ્યો છે. પરંતુ પાકિસ્તાનમાં આવો પ્રશ્ન પૂછવો ભારે પડી શકે છે. આ પ્રશ્ન પુછનારાને જેલ થઈ શકે છે અથવા રુપિયા એક લાખનો દંડ પણ ફટકારવામાં આવી શકે છે. અને જો નસીબ ખરાબ હશે તો જેલ અને આર્થિક દંડ બન્નેનો ભોગ બનવું પડી શકે છે.